Държавен вестник, бр. 102, 2009 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  102
Чл. 259. При констатиране на нарушение 
РЗОК връща отчетните документи за корекция в 
установения срок.
Чл. 260. При отчитане на хирургична КП в 
направлението за хоспитализация следва да се 
отрази и основната диагноза, с която се изписва 
пациентът.
Чл. 261. При отчетена и заплатена клинична 
пътека, когато не е изпълнен алгоритъмът на КП, 
липсват индикации за хоспитализация, както и 
при неизпълнени критерии за дехоспитализация, 
директорът на РЗОК удържа неоснователно пла­
тените суми.
Условия и ред за електронно отчитане на из­
пълнителите на болнична помощ чрез модули на 
специализиран болничен софтуер
Чл. 262. Изпълнителите на БП по чл. 233 отчитат 
извършената дейност по диагностика, наблюдение 
и лечение на пациенти и с електронен документ.
Чл. 263. Изпълнителите на БП по чл. 233 от­
читат дейността си с предоставени им от НЗОК 
модули на специализиран болничен софтуер.
Чл. 264. (1) Медико-статистическата инфор­
мация се отчита от 3-о до 10-о число на месеца, 
следващ отчетния, като:
(2) от 3-то до 6-о число вкл. се отчита ця­
лостната дейност за отчетния период в тестови 
режим на отчет;
(3) от 7-о до 10-о число вкл. се отчита цялост­
ната дейност за отчетния период в окончателен 
режим на отчет.
Чл. 265. Икономическата информация се 
отчита от 7-о до 10-о число на месеца, следващ 
отчета на медико-статистическата информация за 
даден период.
Чл. 266. ЦУ на НЗОК изготвя електронен 
„документ-отговор“ за изпълнителя на БП в срок 
от един работен ден след отчитане на дейността 
в тестови режим на отчет.
Чл. 267. Електронният „документ-отговор“ за 
тестовия файл съдържа данни за непопълнени 
атрибути или попълнени атрибути с погрешни 
символи.
Чл. 268. В срок до три работни дни след пе­
риода на окончателен отчет, посочен в чл. 264, 
ал. 3, ЦУ на НЗОК предоставя в електронен вид 
обработените болнични отчети (искове) на РЗОК. 
Чл. 269. В срок до 5 работни дни след периода 
на окончателен отчет РЗОК валидира окончателно 
болничните отчети.
Чл. 270. Окончателният електронен „доку­
мент-отговор“ за изпълнителя на БП се формира 
след проверки и корекции на ниво РЗОК и се 
предоставя посредством интегрираната система 
за електронен болничен отчет.
Чл. 271. При установяване на различни дан­
ни между електронния документ и отчетените 
направления за хоспитализация на едни и същи 
пациенти се извършва проверка на изпълнителя.
Чл. 272. Неотчетена дейност в сроковете на 
чл. 233 изпълнителите на БП отчитат в сроковете 
на следващия отчетен период.
Г л а в а  с е д е м н а д е с е т а
ВИСОКОСПЕЦИАЛИЗИРАНИ МЕДИЦИНСКИ 
ДЕЙНОСТИ, ИЗВЪРШВАНИ В ЛЕЧЕБНИ 
ЗАВЕДЕНИЯ ЗА БОЛНИЧНА ПОМОЩ, ЛЕ­
ЧЕБНИ ЗАВЕДЕНИЯ ЗА СПЕЦИАЛИЗИРАНА 
ИЗВЪНБОЛНИЧНА МЕДИЦИНСКА ПОМОЩ 
С ЛЕГЛА ЗА НАБЛЮДЕНИЕ И ЛЕЧЕНИЕ ДО 
48 ЧАСА И ДИСПАНСЕРИ СЪС СТАЦИОНАР
Раздел I
Специални условия за сключване и изпълнение 
на договори за оказване на ВСМД
Чл. 273. (1) Националната здравноосигурителна 
каса сключва договори за оказване на ВСМД, 
включени в приложение № 4 към член единствен 
на Наредба № 40 от 2004 г. 
(2) Договорите по ал. 1 се сключват съгласно 
приложение № 20 „Изисквания за сключване на 
договор с НЗОК за извършване на ВСМД по 
приложение № 4 към член единствен на Наредба 
№ 40 от 2004 г. за определяне на основния пакет 
от здравни дейности, гарантиран от бюджета на 
НЗОК“.
Чл. 274. Страна по договор с НЗОК за извърш­
ване на ВСМД може да бъде лечебно заведение 
за БП, лечебно заведение за СИМП с разкрити 
легла за наблюдение и лечение до 48 часа или 
диспансери със стационар, което отговаря на об­
щите условия по чл. 17, ал. 1, букви „а“, „б“ и „в“, 
както и на следните специални условия:
1. лечебното заведение има разрешение от 
министъра на здравеопазването за осъществяване 
на лечебна дейност по специалности или регис­
трация в РЦЗ за лечебни заведения за СИМП с 
разкрити легла за наблюдение и лечение до 48 
часа, посочени в приложение № 20, за ВСМД; 
2. в лечебното заведение работят специалисти, 
отговарящи на изискванията на Наредба № 34 
от 2006 г.;
3. наличие в лечебното заведение на функ­
ционираща и изправна медицинска апаратура и 
оборудване, както и на медицински инструмента­
риум, посочени в приложение № 20 за съответните 
ВСМД, които то ще изпълнява;
4. лечебното заведение е оборудвано със и 
поддържа актуални модули на специализиран 
софтуер за болници за отчет на дейността в ЦУ 
на НЗОК съгласно чл. 66, ал. 2 от ЗЗО.
Раздел II
Необходими документи за сключване на договори 
за оказване на ВСМД
Чл. 275. Лечебните заведения, желаещи да 
сключат договор за оказване на ВСМД, представят 
в РЗОК заявление, към което прилагат следните 
документи:
1. документ за съдебна/търговска регистрация 
или удостоверение за актуална съдебна/търговска 
регистрация;
2. копие от разрешението за осъществяване 
на лечебна дейност, издадено от министъра на 
здравеопазването – за лечебните заведения за 
болнична помощ и диспансери със стационар;